AGIRREZABALA MANTXOLA (EH Bildu, 2013-11-27):
Bai eragile sindikal eta baita eragile politikoak ere, hausnarketa gardena partehartzaile eta sakona abiatzeko asmoarekin.
Ez gara hutsetik abiatzen, hezkuntza eragileek jadanik eraiki eta eraikitzen ari dira adostasunak. Hezkuntza eragileak bidea erakutsi digute, adostasunetara iristeko bidea, LOMCEri aurre egiteko bidea, hezkuntza sistema propioa nola eraiki erakusten digun bidea.
Legebiltzar honetan ere, gaur goizean entzun denakoaren arabera, Alderdi Popularra izan ezik beste guztiok argi dugu LOMCE ez dugula nahi, argi dugu herri honi eta herri honen hezkuntza sistemari eraso egiten dion legea dela, argi dugu herri hau zapuztu egin nahi duela.
Hau horrela izanik, Urkulluren Gobernuak LOMCEri aurre egiteko sekulan gobernu batek pentsa eta desio zezakeen babesa du. Minbre guztiak ditu saskia osatzeko, LOMCEri ez esan eta honi aurre egiteko. Horretarako jartzen dugu mahai gainean ponentzia osatzea, elkarlanean aritzeko eragile sozial, sindikal eta politikoak. Hitzetatik ekintzetara pasatzeko momentua da, deklarazioetatik ekintzetara. Ulertezina da, beraz, bai Euzko Alderdi Jeltzaleak eta bai PSEren jarrera, ez dute ponentzia osatu nahi.
Ordu asko eman dira Legebiltzar honetan LOMCEri ezetz esaten, akten liburua ikusi besterik ez dago. Baina aurrera pausurik ez, horixe da hain zuzen ere PSEk eta PNVk nahi dutenak. Elkarlanean aritzeak eta adostasunetara iristeak denon arteko lana eskatzen du. Denok gaude barku bereak, ikasle, irakasle, guraso, hauen ordezkariak, herri ordezkariak eta erakundeak.
La casa de la palabra. La casa de todos y todas las ciudadanas. Puertas abiertas. Participación. Muchas veces se nos llena la boca con estos conceptos, pero a la hora de llevarlas a la práctica todo son problemas. Demos la palabra a los agentes educativos, trabajemos todos juntos para decir no a la LOMCE y construir nuestro sistema educativo propio. ¿Quién se puede negar a ello?
Ulertezina da PNV eta Partido Sozialistaren jarrera ponentziari ezetz esateko garaian. Gaur egun ponentzia ezberdinak daude martxan, kannabisa, bake eta bizikidetzarena, orain dela bi aste onartutako gazte ponentzia egitearena PNVren babesarekin, eta abar eta abar.
Ez al da garrantzitsua eta herri honetarako funtsezkoa hezkuntza? Nola ulertzen da lehendakariak esandakoa, "la LOMCE colocaría a Euskadi en el pelotón de los más torpes de Europa, algo que el Ejecutivo no va a permitir porque nos jugamos el futuro de Euskadi? ¿No nos estamos jugando ese futuro? ¿La educación no es una clave fundamental para la formación integral de las personas y para la supervivencia del pueblo vasco? "
Ulertezina da PNV eta PSEren jarrera ponentziari ezetza esatean. Hezkuntza gaietan Legebiltzar honetan gai asko jorratzen dira. Haur baten ezintasuna dela eta, garraiorik eza, orain dela gutxi batzordean ikusi genuen bezala, Sopuertan eskola publikoa sortzea, Gasteizko eskola mapa eratzea, kanpotik datozen ikasleei euskeratik salbuestea, ikastetxeetako erremanenteak mantentzea, ikastetxeetako obrak, eskoletako WiFiak eta abar luze bat. Gai hauek guztiak garrantzitsuak dira.
Ez al da garrantzitsua eta hil ala bizikoa ere gure hezkuntzaren etorkizuneko zutabeak ezartzea? Ez al da garrantzitsua ere gure hezkuntza eta herria zapuztu dezaketen erasoei, LOMCE bezalako erasoei aurre egitea? Ez al da garrantzitsua ere gure hezkuntza sistema propioa eraikitzea?
Honetaz hitz egiten ari gara, hau guztia ahalbideratuko duen marko batetaz. Zeri diote beldur PNVk eta Partidu Sozialistak? Hezkuntza eragileek argi eta garbi erakutsi digute bidea borondatearekin, lanarekin eta elkarlanarekin egiten dela. Argazki ederra erakutsi ziguten urriak 12an Bilboko kaleak bete zituztenean. Horixe bera espero dute ordezkari politikoengandik, egin diezaiogun aurre denon artean LOMCEri eta egin dezagun bide propioa denon artean. Atera gaitezen egungo markoaren mugen errotondatik. Madrilek inposatzen digun markoaren errotondatik.
Har dezagun gure bidea, euskal hezkuntzaren bidea, gaur hezkuntza eragileei eta gizarteari erakutsi behar diogu kapaz garela denon artean lan egin eta adostasunetara iristeko. Ezin dugu eragileengan eta gizartean frustrazioa sortu, ponentzia eratu dezagun, denok bertan parte hartu ahal izateko. Zer ejerzizio sinplea baino ezeri, entzun, hitz egin eta adostu. Horixe bakarrik, horretaraino eskatzen dugu.
Eta hori da aurkeztu dugun ebazpen proposamena. Begiratu ditugu beste alderdien ebazpen proposamenak eta PSErengandik hasiko naiz.
Señora Celaá, vamos a intentar situarnos en la realidad, porque una cosa es estar en las nubes y otra es que no le guste la realidad que quiere este pueblo. No tiene más que mirar justo a su derecha, aquí a mi izquierda, y este pueblo quiere no depender de Madrid, quiere hacer su propio camino. Es así de sencillo. Ya sé que esto no le gusta, no sé quién está más en las nubes, por lo tanto.
Pero vengamos a las propuestas que hace usted en las propuestas de resolución. Zuek egindako ebazpenak, proposamen deklaratiboak dira batik bat. Orain arte Legebiltzar honetan esandakoaren bidetik doazenak. Baina kezkagarriena, Celaá andrea, ez da hori, kezkagarriena ebazpen proposamenen azpian dagoen filosofia da. Hemen bi eredu daude.
Bata da ezkerra-eskubi, zuk gaur goizean erabili duzun argumentazio guztia parametro horien barruan kokatu dira, ezkerra-eskubi. Horixe da zuk gaur goizean egin duzun ejerzizioa eta baita ere zure ebazpen proposamenetan azaltzen dena. Muturreko eskubiak edo eskubi muturrak egin duen kontraerreformaren kontra joan eta, hain zuzen, guk printzipio ez ideologikoak ezkerrekoekin ados gaude eta printzipio ideologiko horiekin bat gatoz.
Baina bada beste dimentsio bat eta beste eredu bat zuk gaur goizean hemen tratatu ez duzuna eta zure ebazpen proposamenetan ere ez dagoena: Euskal Herria Espainiako Estatutua, hori beste eredu bat da, Euskal Herriko eredua edo Espainiako eredua. Eta hemen ez gaude ados.
Euskal Herria Bilduk oso argi dauka Euskal Herriko eredua nahi duela. Eta Partidu Sozialistak? Zeren LOMCEren aurka bai bazaudete, baina Madrileko dependentzia, menpekotasuna zuen ebazpenen funtsean daude.
LOMCE ez, LOE bai esatera etorri zara gaur goizean.